Na osnovu člana 112, 121 i 176. Zakona o visokom obrazovanju („Službene novine Kantona Sarajevo“ broj 36/22), člana 96 i 115. stav 4. Zakona o visokom obrazovanju („Službene novine Kantona Sarajevo“ broj 33/17, 35/20, 40/20 i 39/21), člana 29, 31 i 32. Zakona o naučno istraživačkoj djelatnosti („Službene novine Kantona Sarajevo“ broj 26/16) te članova 224 do 235. Statuta Univerziteta u Sarajevu i Odluke Senata Univerziteta u Sarajevu broj:01-15-14/23 od 27.09.2023. godine:

**UNIVERZITET U SARAJEVU**

**MEDICINSKI FAKULTET**

**RASPISUJE KONKURS ZA IZBOR U NAUČNO-NASTAVNA I**

**NAUČNOISTRAŽIVAČKA ZVANJA**

1. Oblast: Anatomija čovjeka  – nastavnik u zvanje redovni profesor, 1 izvršilac sa punim radim vremenom
2. Oblast: Imunologija  – nastavnik u zvanje redovni profesor, 1 izvršilac sa punim radnim vremenom
3. Oblast: Imunologija  – nastavnik u zvanje vanredni profesor, 1 izvršilac sa dijelom radnog vremena, najviše do 50%
4. Oblast: Radiologija i nuklearna medicina  – nastavnik u zvanje docent, 1 izvršilac sa dijelom radnog vremena, najviše do 50%
5. Oblast: Genetika  – izbor u naučno zvanje naučni savjetnik, 1 izvršilac sa punim radnim vremenom

U skladu sa pravima kandidata na koje se odnosi primjena člana 176. Zakona o visokom obrazovanju („Službene novine Kantona Sarajevo“ broj 36/22), uslovi za izbor u naučno-nastavna zvanja su propisani članom 96. Zakona o visokom obrazovanju Kantona Sarajevo („Službene novine Kantona Sarajevo“ broj 33/17, 35/20, 40/20 i 39/21)

Uslovi za izbor u naučna zvanja propisani su članom 31. Zakona o naučnoistraživačkoj djelatnosti Kantona Sarajevo

1. Docent: naučni stepen doktora u datoj oblasti, najmanje tri naučna rada objavljena u priznatim publikacijama, koje se nalaze u relevantnim naučnim bazama podataka, pokazane nastavničke sposobnosti,
2. Vanredni profesor: proveden najmanje jedan izborni period u zvanju docenta, najmanje pet naučnih radova objavljenih u priznatim publikacijama, koje se nalaze u relevantnim načunim bazama podataka, objavljena knjiga, originalni stručni uspjeh, kao što je projekt, patent ili originalni metod, te uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija
3. Redovni profesor: Proveden najmanje jedan izborni period u zvanju vanrednog profesora, najmanje osam naučnih radova objavljenih u priznatim publikacijama, koje se nalaze u relevantnim naučnim bazama podataka, najmanje dvije objavljene knjige, originalni stručni uspjeh, kao što je projekt, patent ili originalni metod, te uspješno mentorstvo najmanje po jednog kandidata za stepen drugog odnosno integrisanog ciklusa studija i trećeg ciklusa studija
4. Naučni savjetnik: Proveden najmanje jedan izborni period u zvanju višeg naučnog saradnika, najmanje osam naučnih radova iz oblasti za koju se bira, objavljenih u priznatim publikacijama, najmanje dvije objavljene naučne knjige i originalni naučni uspjeh kao što je naučni projekt, patent ili originalni metod, sve nakon izbora u zvanje višeg naučnog saradnika

Za kandidate na koje se primijenjuje Zakon o visokom obrazovanju („Službene novine Kantona Sarajevo“ broj 36/22), uslovi za izbor u naučno-nastavna zvanja propisani su članom 112. Zakona:

1. Docent: naučni stepen doktora u naučnoj oblasti na koju se bira, minimalno tri naučna rada objavljena u priznatim publikacijama, od čega jedan naučni rad objavljen u publikaciji relevantnim naučnim bazama podataka,
2. Vanredni profesor: proveden najmanje jedan izborni period u zvanju docenta, minimalno pet naučnih radova objavljenih u priznatim publikacijama nakon izbora u zvanje docenta, od čega su dva naučna rada objavljena u publikacijama indeksiranim u relevantnim naučnim bazama, objavljena knjiga, originalni stručni uspjeh kao što je projekt, patent ili originalni metoda te uspješno mentorstvo najmanje dva kandidata za stepen drugog ciklusa/integriranog studija odnosno ekvivalenta
3. Redovni profesor: proveden najmanje jedan izborni period u zvanju vanrednog profesora, minimalno osam naučnih radova u priznatim publikacijama objavljenih nakon izbora u zvanje vanrednog profesora, od čega su četiri naučna rada objavljena u publikacijama indeksiranim u relevantnim naučnim bazama, dvije objavljene knjige, dva originalna stručno – naučna djela, kao što je projekt, patent ili originalni metod, te uspješno mentorstvo najmanje tri kandidata za stepen drugog ciklusa/integriranog studija odnosno ekvivalenta i jednog kandidata trećeg ciklusa studija odnosno ekvivalenta.

***Napomena****: Kandidat za izbor u akademsko zvanje docent koji nije sudjelovao u realizaciji nastavnog procesa, a koji ispunjava sve uvjete za izbor, obavezan je da održi pristupno/ogledno predavanje iz nastavnog predmeta ili naučnog odnosno umjetničkog polja/grane za koje/u je konkurirao (član 231. Statuta Univerziteta u Sarajevu)*

Uz prijavu kandidati su kao dokaz o ispunjavanju gore navedenih uslova obavezni priložiti dokumentaciju propisanu Zakonom o visokom obrazovanju Kantona Sarajevo i Statutom Univerziteta u Sarajevu te dokaz o ispunjavanju uslova propisanih Zakonom o naučnoistraživačkoj djelatnosti Kantona Sarajevo, i to:

1. Popunjen Obrazac prijave na konkurs, (Obrazac prijave na konkurs kandidati mogu preuzeti na Protokolu Fakulteta ili web stranici: www.mf.unsa.ba)
2. Kraću biografiju (CV) u elektronskoj i štampanoj formi,
3. Diplome o stečenim stepenima odgovarajućih zvanja koji su uslovima konkursa predviđeni,
4. Spisak objavljenih naučnih radova (u elektronskoj i štampanoj formi),
5. Spisak objavljenih knjiga, udžbenika i naučnih radova (u elektronskoj i štampanoj formi), kao i same radove i knjige,
6. Za kandidate koji konkurišu za izbor u zvanje vanrednog i redovnog profesora: Dokaz o originalnom stručnom uspjehu, kao što je projekt, patent ili originalni metod,
7. Za kandidate koji se prijavljuju za izbor u zvanje vanrednog i redovnog profesora: kandidati su dužni dostaviti potvrdu stručne službe Univerziteta u Sarajevu – Medicinskog fakulteta o provedenom izbornom periodu u zvanju docent, odnosno vanredni profesor te potvrdu stručne službe Fakulteta o uspješno okončanom mentorstvu
8. Za kandidate koji konkurišu za izbor u zvanje naučnog savjetnika kandidati su dužni dostaviti potvrdu stručne službe Univerziteta u Sarajevu – Medicinskog fakulteta o provedenom izbornom periodu u zvanju višeg naučnog saradnika te dokaze o ispunjavanju uslova propisanih članom 31. Zakona o naučnoistraživačkoj djelatnosti Kantona Sarajevo
9. Podatke i dokaze o nagradama i priznanjima u vezi sa odgovarajućom naučnom oblasti, kao i ostale dokaze
10. Spisak dostavljene dokumentacije.

Dokumenti se prilažu u formi originala ili ovjerenih kopija ne starijih od 6 mjeseci, koje se po okončanju konkursa ne vraćaju.

Nepotpune i neblagovremene prijave neće biti razmatrane.

Javni konkurs objavljuje se u dnevnom listu „Dnevni avaz“ i na web stranici Univerziteta u Sarajevu i Medicinskog fakulteta Univerziteta u Sarajevu.

**Konkurs ostaje otvoren 30 dana od dana objavljivanja.**

Prijave dostaviti na adresu: Univerzitet u Sarajevu - Medicinski fakultet, ul. Čekaluša 90, 71000 Sarajevo - Kontakt osoba: Dejan Kunić, dipl.iur., broj telefona:033/665-949 lok:252

**NAPOMENA:**

**Prilikom prijave na Konkurs, kandidati su obavezni na koverti zalijepiti popunjen obrazac prijave na konkurs.**